هیندیستانین کارناتاکا ایالتینده یاغان لئیسان یاغیش‌لارین سبب اولدوغو داشقین‌لار و قضا‌لار نتیجه سینده 12 نفر هلاک اولوب.
اؤلکه نین NDTV کانالی نین رسمی منبع لره اساس‌لانا‌راق یایدیغی خبره گؤره، ایالتین بعضی بؤلگه لرینده یاغان آرام‌سیز یاغیش‌لار نتیجه سینده چوخ سایدا ائو داغیلیب، آلت یاپییا جدی زیان دییب. طبیعی فلاکت نتیجه سینده یول‌لار سو آلتیندا قالیب. معلوماتا گؤره، داشقین‌لار تاریما دا جدی ضرر وئریب.
آرام‌سیز یاغیش‌لار سببیندن باش وئرن داشقین‌لار و قضا‌لار نتیجه سینده 12 نفرین هلاک اولدوغو بیلدیریلیر.
قئید ائدک کی، لئیسان یاغیش‌لاری و داشقین‌لار سببیندن کارناتاکا ایالتینده 5 مین 444 ائوه زیان دییب،45 ایری بوینوزلو حیوان تلف اولوب،  2 مین 100-دن چوخ آدام تخلیه ائدیله ره ک طبیعی فلاکتله باغلی یارادیلان 12 دوشرگیه یئرلشدیریلیب.
